BMW 7-й серыі (E65/E66/E67/E68)BMW 7-й серыі (E65/E66/E67/E68)BMW 7-й серыі (E65/E66/E67/E68) на ВікісховішчыBMW 7-й серыі (E65/E66/E67/E68) на ВікісховішчыАгульныя даныя

|  |  |
| --- | --- |
| Вытворца: | Bayerische Motoren Werke AG |

|  |  |
| --- | --- |
| Выпуск: | 2001—2008 |

|  |  |
| --- | --- |
| Зборка: |  ФРГ Мексіка Расія Тайланд |

Дызайн

|  |  |
| --- | --- |
| Тып(ы) кузавы: | 4‑дзв. седан (4‑месн.) |

Трансмісія 6-хутк. АКППХарактарыстыкіМасава-габарытныя

|  |  |
| --- | --- |
| Даўжыня: | E65 — 5040 ммE66 — 5180 мм 
  |

|  |  |
| --- | --- |
| Шырыня: | 1900 мм 
  |

|  |  |
| --- | --- |
| Вышыня: | E65 — 1490 ммE66 — 1480 мм 
  |

|  |  |
| --- | --- |
| Колавая база: | E65 — 2990 ммE66 — 3130 мм 
  |

|  |  |
| --- | --- |
| Каляіна пярэдняя: | 1586 мм 
  |

|  |  |
| --- | --- |
| Каляіна задняя: | 1590 мм 
  |

На рынку

|  |  |
| --- | --- |
| Папярэднік**Папярэднік**E38 | Пераемнік**Пераемнік**F01 |

|  |  |
| --- | --- |
| Падобныя мадэлі: | Audi A8, Mercedes-Benz S-Class, Jaguar XJ, Lexus LS |

|  |  |
| --- | --- |
| Сегмент: | F-сегмент |

Іншае

|  |  |
| --- | --- |
| Дызайнер: | Адрыян ван Хаайдонк  (англ.) (бел. (1998)Крыс Бэнгл  (англ.) (бел. |

**BMW E65/E66** — завадскі індэкс кузава 7-й серыі BMW, які выпускаўся з 2001 па 2008 год. За сем гадоў было выраблена прыкладна 330 000 машын.

Гісторыя
--------

У 1997 годзе Крыс Бэнгл правёў сустрэчу з дызайнерамі экстэр’ера з DesignworksUSA, дзе агучыў сваё бачанне новага аўтамабіля. Ён выкарыстаў такія выразы, як "рывок у дызайне" (design leap) і "топавы прадукт" (top-of-the-line product). У выніку было адабрана 12 эскізаў для маштабных мадэляў, з якіх пакінулі толькі пяць. Да заканчэння конкурсу было падрыхтавана тры поўнапамерныя пластылінавыя макеты. Перамогу атрымала праца Адрыяна ван Хойданка.

### Ад пачатку выпуску

Прэзентацыя аўтамабіля адбылася ў даследчым цэнтры FIZ у Мюнхене за два месяцы да афіцыйнай прэм’еры на аўтасалоне 2001 года ў Франкфурце-на-Майне. Часопіс «Тайм» назваў яго адным з 50 горшых аўтамабіляў усіх часоў, тым не менш, ён стаў самым прадаваным BMW 7-й серыі за ўвесь перыяд вытворчасці.

На старце продажаў, у лістападзе 2001 года, былі даступныя толькі мадэлі з рухавікамі 735i і 745i. У красавіку 2002 года з’явіліся мадэлі з павялічанай да 140 мм колавай базай — 735Li і 745Li. Некалькі месяцаў пасля, лінейку рухавікоў дапоўнілі дызельнымі варыянтамі — 730d і 740d. Вясной 2003 года з’явілася яшчэ дзве мадэлі — 730i і 760i.

BMW 7-й серыі, акрамя тэхналагічных навінак мінулага, абзавялася і новымі сістэмамі, сярод якіх можна адзначыць Vanos — сістэму, якая рэгулюе ход упускных клапанаў. Яе выкарыстанне дазволіла знізіць спажыванне паліва і таксічнасць адпрацаваных газаў; павысіць дынамічныя характарыстыкі.

Усе сілавыя агрэгаты абсталёўваліся шасціступеньчатымі АКПП фірмы ZF, якія з’явіліся на серыйных аўтамабілях упершыню ў свеце. Кіраванне рэжымамі (аўтаматычны рэжым, задні ход, паркінг, нейтраль) каробкі перадач ажыццяўлялася з дапамогай рычага, размешчанага пад рулём. Таксама прысутнічала магчымасць пераключэння перадач уручную, выкарыстоўваючы клавішы на рулявым коле.

Чацвёртае пакаленне BMW 7-й серыі выпускалася толькі з заднім прывадам. У базавай камплектацыі аўтамабіль аснашчаўся пасіўнай падвескай (пярэднія стойкі McPherson; ззаду — шматрычагавая падвеска), але за дадатковую плату з’яўлялася магчымасць абзавесціся сістэмамі Dynamic Drive (актыўныя стабілізатары папярочнай устойлівасці пярэдняй і задняй падвесак для зніжэння бакавога нахілу) і EDC (сістэма рэгулявання калянасці амартызатараў, мае два рэжыму: камфорт і спорт). Таксама мелася магчымасць усталяваць заднюю пнеўмападвеску, якая падтрымлівае пастаянны кліранс па-за залежнасці ад нагрузкі на заднюю вось.

Дапамогу ў кіраванні аўтамабілем кіроўцу аказваюць некалькі сістэм:

* DSC (сістэма дасталася ў спадчыну ад трэцяга пакалення BMW 7-й серыі. Яна запавольвае кручэнне асобных колаў, падвышаючы ўстойлівасць на слізкіх дарогах) кіруе падсістэмай ASC, якая абмяжоўвае падачу паліва і запавольвае буксуючае кола.
* DTС — сістэма, дапускаючая абмежаваную прабуксоўку вядучых колаў.

Адным з унікальных новаўвядзенняў стала з’яўленне сістэмы iDrive, здольнай замяніць шматлікія органы кіравання сэрвіснымі прыладамі. Сістэма ўяўляе сабой камп’ютар, кіраваны адным адзіным кантролерам, размешчаным на цэнтральнай кансолі. З яго дапамогай можна перамяшчацца па меню сістэмы, якое разбіта на восем катэгорый:

* BMW Assist
* тэлефон
* бартавая інфармацыя
* навігацыя
* дапамога
* забавы
* настройкі
* клімат

Сістэма iDrive была распрацавана кампаніяй Siemens і кіравалася аперацыйнай сістэмай Windows CE.

Для аздаблення салона аўтамабіля выкарыстоўвалася чорная вішня або ясень. Сядзенні пярэдніх пасажыраў аснашчаліся электрычным прывадам. Апцыянальна былі даступныя сядзенні падвышанай камфортнасці (яны мелі дадатковыя рэгуляванні: падкаленная апора, паяснічная апора, шырыня спінкі, плечавая апора, вышыня падгалоўніка) або спартыўныя сядзенні (дадатковыя рэгуляванні: падкаленная апора, вышыня падгалоўніка). Акрамя таго і заднія і пярэднія сядзенні маглі мець ацяпленне, вентыляцыю і масаж. У якасці абшыўкі прапаноўваліся некалькі варыянтаў скуры і велюр.

Бяспеку пасажыраў пры сутыкненні забяспечвалі шэсць падушак бяспекі (франтальныя падушкі бяспекі для вадзіцеля і пярэдняга пасажыра, а таксама пярэднія і заднія бакавыя падушкі бяспекі). Мелася магчымасць устаноўкі дадатковых пярэдніх і задніх галаўных падушак бяспекі.

У аўтамабіля адсутнічае стаяначны тормаз у традыцыйным яго разуменні — няма ні рычага на цэнтральнай кансолі, ні педалі. Стаяначны тормаз актывіруецца націскам адмысловай кнопкі на панэлі прыбораў. Такі тормаз здольны спыніць аўтамабіль у выпадку адмовы асноўнай тармазной сістэмы.

Асаблівасці аўтамабіля:

* у рэжыме паркоўкі электронны памочнік не толькі апавяшчае гукам, але і паказвае на дысплеі адлегласць да бліжэйшй перашкоды;
* аўтамабіль аснашчаны фіксатарамі адчыненых дзвярэй, дзякуючы якім адкрытыя дзверы фіксуюцца ў любым становішчы;
* крышка багажніка мае электрапрывад, які забяспечвае яе функцыянальнасць. Калі на шляху крышкі сустракаецца перашкода, то яна спыняецца;
* электронны ключ запальвання здольны захоўваць інфармацыю аб аўтамабілі (VIN, прабег, стан вузлоў і агрэгатаў і да таго падобнае). Калі ключ забыты ў салоне або багажніку аўтамабіля, то аўтамабіль не закрыецца;
* пры разблакаванні замкоў знешнія дзвярныя ручкі пачынаюць свяціцца.

* E65E65
* E65E65
* Інтэр'ер. На цэнтральнай кансолі бачны кантролер iDriveІнтэр'ер. На цэнтральнай кансолі бачны кантролер iDrive

### Пасля рэстайлінгу

У 2005 годзе BMW перажыла рэстайлінг. Змены насілі комплексны характар і закранулі не толькі вонкавы выгляд аўтамабіля, але і тэхнічную частку.

У пярэдняй часці аўтамабіля перапрацавалі дызайн фар, бампера і рашоткі радыятара. Задняя кромка капота была прыпаднятая на 20мм. У задняй частцы кузава, на змененай крышцы багажніка, з’явіліся дадатковыя ліхтары. Стоп-сігналы сталі адаптыўнымі (іх яркасць залежыць ад інтэнсіўнасці тармажэння), а каляіна задніх колаў павялічылася на 14мм.

Галоўным новаўвядзеннем у інтэр’еры можна назваць перапрацаваную сістэму iDrive. Змянілася форма кантролера і з’явілася клавіша «*menu*», націск якой выклікае галоўную старонку меню. Таксама змяніўся крой сядзенняў, а органы кіравання на пярэдняй панэлі атрымалі храмаваную акантоўку. Новая мультымедыя-сістэма акрамя DVD-дыскаў і тэлепраграм дазваляе глядзець і лічбавае тэлебачанне (DVB-T). Чорную вішню ў аздабленні замяніў амерыканскі арэх.

Уся лінейка матораў, за выключэннем 760i, была мадэрнізавана. Маторы 745i і 735i саступілі месца 750i і 740i адпаведна, а дызельны 745d замяніў 740d. У верасні 2005 года з’явілася першая падоўжаная версія з дызельным рухавіком — 730Ld.

У якасці дадатковых опцый з’явіліся:

* трохспіцавы спартыўны руль;
* «адаптыўныя» паваротныя фары

* E66E66
* E66E66

Тэхнічныя характарыстыкі
------------------------

### Да рэстайлінгу (2001—2005)

|  | 730i/730Li | 735i/735Li | 745i/745Li | 760i/760Li | 730d | 740d |
| --- | --- | --- | --- | --- | --- | --- |
| Пазначэнне рухавіка | M54B30 | N62B36 | N62B44 | N73B60 | M57D30TÜ | M67D40TÜ |
| Аб'ём рухавіка | 2.979 см³ | 3.600 см³ | 4.398 см³ | 5.972 см³ | 2.993 см³ | 3.901 см³ |
| Тып рухавіка і колькасць цыліндраў | Р6-бензінавы | V8-бензінавы | V12-бензінавы | Р6-дызельны | V8-дызельны |
| Клапанаў | 24 | 32 | 48 | 24 | 32 |
| Ступень сціску | 10,2 : 1 | 10,5 : 1 | 11,3 : 1 | 18,0 : 1 |
| Магутнасць | 170 кВт (231 к.с.)
пры 5.900 аб./хв. | 200 кВт (272 к.с.)
пры 6.200 аб./хв. | 245 кВт (333 к.с.)
пры 6.100 аб./хв. | 327 кВт (445 к.с.)
пры 6.000 аб./хв. | 160 кВт (218 к.с.)
пры 4.000 аб./хв. | 190 кВт (258 к.с.)
пры 4.000 аб./хв. |
| Круцільны момант | 300 Н·м пры 3.500 аб./хв. | 360 Н·м пры 3.700 аб./хв. | 450 Н·м пры 3.600 аб./хв. | 600 Н·м пры 3.950 аб./хв. | 500 Н·м пры 2.000 аб./хв. | 600 Н·м пры 1.900 аб./хв. |
| КПП | 6-ступеньчатая, аўтаматычная |
| Максімальная хуткасць | 237 км/г | 250 км/г (*абмежаваная электронікай*) | 235 км/г | 250 км/г (*абмежаваная электронікай*) |
| Разгон, 0-100 км/г | 8,1 сек. 8,3 сек. | 7,5 сек.; 7,5 сек. | 6,3 сек.; 6,3 сек. | 5,5 сек.; 5,6 сек. | 8,0 сек. | 7,4 сек. |
| Тып прываду | Задні |
| Поўная масса | 1.805 кг, 1.835 кг | 1.935 кг, 1.975 кг | 1.945 кг, 1.985 кг | 2.090 кг, 2.225 кг | 1.975 кг | 2.090 кг |
| Расход паліва (змешаны цыкл) | 10,7; 10,8 л/100 км | 10,7; 10,9 л/100 км | 10,9; 11,2 л/100 км | 13,0; 13,7 л/100 км | 8,6 л/100 км | 9,8 л/100 км |

### Пасля рэстайлінгу (2005—2008)

|  | 730i/730Li | 745i/745Li | 750i/750Li | 760i/760Li | 730d/730Ld | 745d |
| --- | --- | --- | --- | --- | --- | --- |
| Пазначэнне рухавіка | N52B30 | N62B44 | N62B48 | N73B60 | M57D30TÜ2 | M67D44 |
| Аб'ём рухавіка | 2.996 см³ | 4.398 см³ | 4.799 см³ | 5.972 см³ | 2.993 см³ | 4.423 см³ |
| Тып рухавіка і колькасць цыліндраў | Р6-бензінавы | V8-бензінавы | V12-бензінавы | Р6-дызельны | V8-дызельны |
| Клапанаў | 24 | 32 | 48 | 24 | 32 |
| Ступень сціску | 10,7 : 1 | 10,5 : 1 | 11,3 : 1 | 17,0 : 1 |
| Магутнасць | 190 кВт (258 к.с.)
пры 6.600 аб./хв. | 245 кВт (333 к.с.)
пры 6.300 аб./хв. | 270 кВт (367 к.с.)
пры 6.300 аб./хв. | 327 кВт (445 к.с.)
пры 6.000 аб./хв. | 170 кВт (231 к.с.)
пры 4.000 аб./хв. | 242 кВт (330 к.с.)
пры 3.800 аб./хв. |
| Круцільны момант | 300 Н·м пры 2.500 аб./хв. | 390 Н·м пры 3.500 аб./хв. | 490 Н·м пры 3.400 аб./хв. | 600 Н·м пры 3.950 аб./хв. | 520 Н·м пры 2.000-2.750 аб./хв. | 750 Н·м пры 1.900-2.500 аб./хв. |
| КПП | 6-ступеньчатая, аўтаматычная |
| Максімальная хуткасць | 244 км/г | 250 км/г (*абмежаваная электронікай*) | 238 км/г | 250 км/г (*абмежаваная электронікай*) |
| Разгон, 0-100 км/г | 7,8 сек.; 7,9 сек. | 6,8 сек.; 6,9 сек. | 5,9 сек.; 6,0 сек. | 5,5 сек.; 5,6 сек. | 7,8 сек.; 7,9 сек. | 6,6 сек. |
| Тып прываду | Задні |
| Поўная масса | 1.880 кг, 1.910 кг | 1.970 кг, 2.010 кг | 1.985 кг, 2.025 кг | 2.180 кг, 2.255 кг | 1.975 кг, 2.015 кг | 2.115 кг |
| Расход паліва (змешаны цыкл) | 10,1 л/100 км | 11,2 л/100 км | 11,4 л/100 км | 13,6 л/100 км | 7,9 л/100 км | 9,0 л/100 км |

Версіі і мадыфікацыі
--------------------

Чацвёртае пакаленне BMW 7-й серыі выпускалася ў чатырох мадыфікацыях:

* Е65 — найбольш распаўсюджаная мадыфікацыя са скарочанай колавай базай;
* Е66 — мадыфікацыя з павялічанай на 140 мм колавай базай. Мае заднія сядзенні падвышанай камфортнасці і ўбудаваны ў нішу паміж імі халадзільнік;
* Е67 — мадыфікацыя аснашчаная завадской бранёй;

аўтамабіль мае ступень абароненасці B7 па стандартах BRV 1999, DIN EN 1063 і DIN EN 152223-1. Абсталяваны аўтаматычнай сістэмай пажаратушэння, датчыкамі газавай атакі, сістэмай падачы свежага паветра, запасам кіслароду для знаходжання пад вадой, радыёмаяком і г. д. Прадугледжана магчымасць запуску рухавіка з адлегласці ў 150 м, каб засцерагчы сябе ад выпадку падрыву аўтамабіля, шляхам устаноўкі ў яго выбухоўкі. Шыны, вырабленыя па тэхналогіі Run Flat, дазваляюць пераадолець дыстанцыю ў 50 км з хуткасцю да 80 км/г пры пашкоджанні ўсіх колаў. Дно пад сядзеннямі пярэдніх пасажыраў здольна вытрымаць дэтанацыю дзвюх ручных гранат.
* Е68 — выпускалася выключна па індывідуальных заказах і працавала на бензіне і вадародзе.

### BMW Individual

Мадыфікацыя, якая прапануе дадатковыя варыянты афарбоўкі кузава і аздаблення салона.

### Alpina B7

Мадыфікаваная кампаніяй Alpina кароткабазная BMW 750i. Выраблялася на той жа зборачнай лініі ў Дзінгольфінге, што і серыйная мадэль. BMW of North America, LLC прапанавала для ЗША абмежаваную серыю Alpina B7 у колькасці 800 штук, якія былі хутка распрададзеныя.

| Аб'ём рухавіка | Тып рухавіка, колькасць цыліндраў | Магутнасць | Круцільны момант | Разгон, 0—100 км/г | Максімальная хуткасць | Выдатак паліва (змяшаны цыкл) | Поўная маса |
| --- | --- | --- | --- | --- | --- | --- | --- |
| 4398 см3 | V8-бензінавы | 368 кВт (500 к. с.)
пры 5500 аб/хв. | 700 Н·м пры 4250 аб/хв. | 4,9 с | 300 км/г | 12,8/100км
SuperPlus | 1960 кг |

Арыгінальныя аксэсуары
----------------------

* ланцуг для руху па заснежанай дарозе
* чахол для аўтамабіля
* крэслы для дзяцей рознага ўзросту
* накіруючыя для ўстаноўкі на дах аўтамабіля багажніка мацаванняў для лыж, дошак для сноўборда і серфінгу, а таксама ровара
* канструкцыя для мацавання ровара да задняй часткі аўтамабіля
* розныя скрыні для багажнага аддзялення
* дыванок на задняе сядзенне для хатняй жывёлы і сістэма фіксацыі яе да рамянёў бяспекі
* вешалка для адзення з кішэнямі для захоўвання дробных прадметаў
* чахол для лыж

Зноскі
------

1. 1 2  Дыяметр развароту Архівавана 4 мая 2014.
2. ↑  Online Extra: An Interview with BMW's Chief Designer
3. ↑  The 50 Worst Cars of All Time
4. ↑  Шапачна знаёмства Архівавана 17 мая 2014.
5. 1 2  *Мядзведзеў. М.* Марс атакуе // Лімузін. — люты 2002 г.
6. ↑  Microsoft Technology Hits the Road in BMW 7 Series
7. 1 2  БУДОЎЛЯ СТАГОДДЗЯ Архівавана 17 мая 2014.
8. ↑  Чорны крумкач Архівавана 17 мая 2014.
9. 1 2  Звышновая Архівавана 6 мая 2014.
10. ↑  СІЦЫЛІЯНСКАЯ АБАРОНА Архівавана 17 мая 2014.
11. ↑  BMW Individual 7 Series Sedan
12. ↑  2007 BMW Alpina B7 - Road Test
13. ↑  7-series [E6x]
14. ↑  BMW 7 Series accessories - older models

| * Г
* Р
* П
← назад — Аўтамабілі BMW, 1990-я–цяперашні час  |
| --- |
| **Клас** | **Серыя** | 1990-я | 2000-я | 2010-я | 2020-я |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 |
| Кампакт | 1er |  |  | E81/82/87/88 | F20/21 | F40 |
|  |  |  | F52 |
| 2er |  |  |  | F22/23 | G42 |
|  |  |  | F45/46 | U06 |
| Сярэдні | 3er | E30 | E36 | E46 | E90/91/92/93 | F30/31/35 | G20 |
| 3 GT |  |  |  | F34 |  |
| 4er |  |  |  | F32/33/36 | G22 |
| Вышэйшы сярэдні | 5er | E34 | E39 | E60/E61 | F10/11/18 | G30 | G60 |
| Вышэйшы | 5 GT |  |  | F07 |  |
| 6er | E24 |  | E63/E64 | F06/12/13 | G32 |
| 7er | E32 | E38 | E65/E66 | F01/02/03/04 | G11/12 | G70 |
| Купэ | 8er | E31 |  |  | G15 |
| Родстар | Z | Z1 |  | Z3 | Z4 |  | G29 |
| Спорткар |   |  | Z8 |  |  |  |
| 4x4 | X1 |  |  | E84 | F48/F49 | U11/U12 |
| X2 |  |  |  | F39 |
| X3 |  |  | E83 | F25 | G01 |
| X4 |  |  |  | F26 | G02 |
| X5 |  | E53 | E70 | F15 | G05 |
| X6 |  |  | E71/E72 | F16 | G06 |
| X7 |  |  |  | G07 |
| iX3 |  |  |  | G08 |
| iX |  |  |  |  | iX |
| i | i3 |  |  |  | I01 | G28 |
| i4 |  |  |  |  | I4 |
| i5 |  |  |  |  | G60 |
| i7 |  |  |  |  | G70 |
| i8 |  |  |  | I12 |  |